VANHEMPAINTAPAAMINEN

Tavoitteet:
•	Kolmikantakeskustelu (oppilas, huoltaja, opettaja) mahdollistaa ajatusten vaihtamisen ja oppilaan koulunkäyntiin liittyvien asioiden tarkastelun eri näkökulmista.  Keskustelu tarjoaa vanhemmille myös mahdollisuuden vaikuttaa koulun toimintaan.
•	Ensisijaisena tavoitteena on tukea oppilaan kasvua ja koulunkäyntiä

Osallistujat:
•	Oppilas on keskustelun päähenkilö ja sen vuoksi onkin erittäin suotavaa, että oppilas on mukana keskustelussa. 
•	Oppilaan lisäksi keskusteluun osallistuvat hänen huoltajansa sekä koulun edustajana luokanohjaaja / luokanopettaja. 
•	Mukana voi olla myös toinen oppilasta opettava opettaja tilanteen mukaan. 
•	Mikäli luokanohjaaja / luokanopettaja haluaa keskustella joistakin asioista kahden kesken huoltajien kanssa, voidaan siihen varata aikaa esim. yhteisen kolmikantakeskustelun jälkeen tai sitä ennen.

Muistilista vanhempaintapaamisen valmistautumisen tueksi: 

1.	KESKUSTELUN VALMISTELU:
•	Kerro oppilaille tulevasta keskustelusta
•	Lähetä kutsu kotiin ajoissa
•	Lähetä kutsun mukana myös keskustelulomake, mikäli näet tarpeelliseksi
•	Kerää tietoja oppilaasta muilta opettajilta
•	Varaa sopiva tila keskusteluun
•	Varaa mukaan tarpeelliset dokumentit ja laita muistiin ko. oppilaan kohdalla erityisesti esille otettavat asiat

2.	KESKUSTELUN KULKU:
•	Keskustelutilanteessa opettaja ohjaa keskustelun kulkua
•	Asioiden esille ottamisen on oltava rehellistä, ei kaunistelevaa eikä aliarvioivaa
•	Tee keskustelun aikana tarkentavia kysymyksiä, yhteenvetoja, kuuntele
•	Ole määrätietoinen ja selkeä
•	Keskustelun tavoitteena on oppilaan tukeminen

3.	VANHEMPIEN JA OPPILAAN KOHTAAMISESSA MUISTETTAVA:
•	Tasa-arvoisuus
•	Asiantuntijuus
•	Kunnioitus
•	Luottamus

4.	KESKUSTELUSSA ESILLE OTETTAVIA ASIOITA VOIVAT OLLA ESIM.:
•	Koulussa viihtyminen, kaverisuhteet
•	Elämänhallintataidot: päivärytmi, kouluruokailu, myöhästymiset jne.
•	Työskentelytaidot, vastuuntunto ja säännöllisyys koulutyössä
•	Tavoitteet eri oppiaineissa sekä koukunkäynnissä yleensä
•	Mahdolliset oppimisvaikeudet tai muut ongelmat koulunkäynnissä

5.	KESKUSTELUUN KÄYTETTÄVÄ AIKA:
•	Aikaa kannattaa varata 20 – 30 min
•	Ilmoita ajan rajallisuus jo kutsussa, jolloin siitä on helpompi myös pitää kiinni

6.	KESKUSTELUN APUNA KÄYTETTÄVÄ LOMAKE
•	Suunnittele:
o	Käytätkö lomaketta?
o	Täytetäänkö etukäteen keskustellen kotona?
o	Täytetäänkö yhdessä keskustelun aikana?
o	Kuka säilyttää lomakkeet ja miten ne säilytetään (salassapitovelvoite?)

7.	SEURANTA
•	Sovitut tavoitteet ja toimintasuunnitelma on syytä kirjata muistiin
•	Muista sopia, miten tavoitteiden toteutumista seurataan
•	Muista palata sovittuihin asioihin seuraavassa keskustelussa